First Wives

First Wives: Sisters Before Misters ialah sebuah siri drama televisyen Malaysia 2025 arahan Catalina Mae Hubbard dengan skrip oleh Hubbard, Ilya Karnain, Luqman Sheikh Ghazali dan Dee Dee A'iene Peter. Dibintangi oleh Mimi Lana, Melissa Campbell, Malek Mccrone dan Charles Roberts, siri ini diterbitkan sebagai sebahagian daripada jenama Astro Originals dan memulakan tayangan perdana di Astro Citra bermula 11 April sehingga 30 Mei 2025 menggantikan One Cent Thief 2. dan digantikan Honey Trap.

Sinopsis
Mengisahkan tentang Diyana dan Michelle, dua sahabat karib yang telah berkenalan sejak kecil, mengalami masalah dengan perkahwinan masing-masing. Diyana mendapati suaminya, Azzim telah berkahwin secara rahsia dengan isteri kedua tanpa pengetahuannya, manakala Michelle diancam oleh kumpulan Ah Long selepas suaminya, Roshan menghabiskan semua wang simpanan mereka untuk berjudi.

Demi menyelamatkan Michelle dan membalas dendam, Diyana mencadangkan supaya mencuri wang dari perniagaan pasar raya milik suaminya, Azzimart, bagi melangsaikan hutang rakannya. Namun, rancangan mereka gagal apabila mereka telah tertangkap. Rompakan yang gagal itu membongkar aktiviti pengubahan wang haram Azzim dan mencetuskan siasatan polis yang akhirnya mengancam nyawa mereka semua.

Pelakon
 Mimi Lana sebagai Diyana
 Melissa Campbell sebagai Michelle
 Charles Roberts sebagai Roshan
 Malek Mccrone sebagai Azzim
 Andy Teh sebagai Toa Seng
 Carmen Soo sebagai Amber
 Sathisvaran sebagai Satya
 Theebaan G sebagai Insp. Shahlen
 Zeera Azizi sebagai Izzaty
 Nina Juren sebagai Zuraidah
 Medina Riffqa sebagai Arien
 Phuah Ka Yao (Songbill) sebagai Ah Boy
 Teoh Kai Zhi sebagai Ah Kit
 Adam Mikael sebagai Daniel
 Tony Eusoff sebagai Tan Sri
 Zul Ariffin sebagai Chief Inspektor Zulkifli

Episod
 No. Tajuk Tarikh siaran di Astro Citra 1 "Crazy in Love"  2 "No Body, No Crime"  3"Getaway Car"  4"Run and Hide"  5"Bad Blood"  6"Begin Again"  7"Speak Now"  8"The Midas Touch" 

PenerbitanFirst Wives diarahkan oleh Imri Nasution dengan skrip dan cerita oleh Catalina Mae Hubbard, Ilya Karnain, Luqman Sheikh Ghazali dan Dee Dee A'iene Peter. Penerbit eksekutifnya, Raja Jastina Raja Arshad berkata mesej utama drama ini ialah "memperjuangkan hak wanita dan memberi inspirasi kepada golongan isteri untuk bangkit daripada pengkhianatan dan beban hidup".

Untuk drama ini, Melissa Campbell melakukan babak lasak atas nasihat doktor untuk menjamin keselamatan diri dan bayi dalam kandungannya. Menurutnya, beliau tidak mengalami sebarang tanda-tanda kehamilan sepanjang penggambaran dijalankan. Ini merupakan drama Astro Originals kedua yang dibintangi oleh Mimi Lana selepas Framed (2024) dan percubaan sulungnya melakonkan watak komedi. Penggambaran dijalankan di Kuala Lumpur dan Putrajaya pada Mac 2024.

SiaranFirst Wives'' memulakan tayangan perdana serentak di Astro Citra dan Astro GO bermula 11 April 2025 setiap Jumaat.

Rujukan

Pautan luar


Kategori:Siri drama televisyen Malaysia berbahasa Melayu 2025
Kategori:Rancangan Astro Citra